Minu naaber Totoro

"Minu naaber Totoro" (jaapani keeles となりのトトロ; Tonari no Totoro, sõnasõnaliselt "Totoro kõrvalmajas") on 1988. aasta Jaapani animefilm, mille režissöör on Hayao Miyazaki ja mille produtseerids Studio Ghibli.

 Süžee 
1950. aastatel kolivad isa ja tema kaks tütart maale vanasse majja haigla lähedal, kus tüdrukute ema paraneb pikaajalisest haigusest. Noorem tütar Mei kohtub metsavaimude ja täiskasvanutele nähtamatu metsakaitsja Totoroga. Hiljem kohtub vaimudega ka tema vanem õde Satsuki.

Kui Mei ära eksib, aitavad Totoro ja Kassibuss ta leida ning viivad tüdrukud haiglasse, kus leitakse, et nende ema on terve. Lugu lõpeb ema paranemise ja pere jaoks uue, rahuliku elu algusega.

 Peamised tegelased 
Satsuki Kusakabe (jaapani k. 草壁 サツキ) on Mei vanem õde, lühikeste tumedate juustega tüdruk. Ta on väga vastutustundlik ning hoolitseb oma õe ja nende isa eest, aidates tal kolida ja süüa valmistada. Tema ema sõnul käitub Satsuki nagu täiskasvanu. Kohanud Totorot, sõbruneb Satsuki temaga ja palub isegi tema abi oma noorema õe leidmisel. 

Mei Kusakabe (jaapani k. 草壁 メイ) on Satsuki noorem õde, nelja-aastane pruunide juustega tüdruk, kes veel koolis ei käi. Kuigi nad vahel tülitsevad, armastab Mei oma õde ja püüab talle kõikjal järgneda ning sammu pidada. Ta on esimene, kes Totoroga kohtub. pisi|Pildil on "Ō" Totoro.Tatsuo Kusakabe (jaapani k. 草壁 タツオ) on kahe tütre isa. Ta on rahulik ja mõistlik mees, kes püüab oma lastele kõike selgitada. Ta austab traditsioone ja folkloori, tervitades ja austades metsavaime, olles heaks eeskujuks Satsukile ja Meile.

Yasuko Kusakabe (jaapani k. 草壁 靖子) on tüdrukute ema. Süžees ta on haige ja viibib haiglas.

Totoro (jaapani k. トトロ) on metsa kaitsja, suur, karvane ja hall vaim. Totoro ei ole traditsiooniline Jaapani folkloorist pärit olend, selle on loonud filmi režissöör Hayao Miyazaki. Miyazaki kontseptsiooni järgi on ta pehme karvaga kaetud mitme looma hübriid. Totoro ei saa rääkida ja teeb vaid urisevaid hääli. Kuigi Totorot kujutatakse lahke ja armsa tegelasena, on filmis vihje, et kui ta vihastab, võib juhtuda midagi väga ohtlikku. Suurt (halli) Totorot nimetatakse "Ō" Totoroks ja ta on üle kahe meetri pikk. Tema väiksemaid kaaslasi, sinist kutsutakse "Chū" Totoroks ja valget  "Chibi" Totoroks. "Ō" tähendab jaapani keeles "suurt", "Chū" ja "Chibi" tähendavad vastavalt "keskmist" ja "väikest". Ta on IGN-i parimate animetegelaste nimekirjas 24. kohal.
pisi|Pildil on Kassibuss, mis asub Ghibli pargis
Kassibuss (jaapani k. ねこバス) on hiiglaslik kassikujuline sõiduk. Jaapani pärimuse järgi on kassidel maagiline võime oma kuju muuta. Kassibuss liigub väga kiiresti. Seestpoolt ei näe ta välja nagu elusolend, kuigi istmed on kaetud karvaga ja kass saab neid soovi korral liigutada. Pimedas näeb Kassibuss tänu silmadest kiirgavale valgusele. Enamiku inimeste jaoks on Kassibuss nähtamatu, kuid nad võivad tunda sellega kaasnevat äkilist tuulepuhangut.

Susuwatari (jaapani k. 煤渡り) on väikesed, mustad ja karvased hinged. Kanta vanaema räägib tüdrukutele, et neid olendeid nimetatakse susuwatariks ehk "rändavaks tahmaks". Nad elavad mahajäetud majades, ei taha kellelegi halba ja lahkuvad peagi. Filmis lahkuvad nad majast päeval, mil pere sisse kolib. Tahm ilmub uuesti Miyazaki filmis "Vaimudest viidud".

 Viited 
Kategooria:Jaapani kultuur
Kategooria:Jaapani filmid
Kategooria:Animefilmid
Kategooria:1988. aasta filmid